Mina-tragedien (2015)

Mina-tragedien fant sted i Mekka i Saudi-Arabia 24. september 2015, minst 2 070 pilegrimer ble drept i trengsel ved den årlige Hajj, den største Haji-tragedien i historien. Det nøyaktige antall døde er fremdeles uklart, nyhetsbyrået Associated Press meldte om 2 389 døde, Reuters anslag var 2 070, mens Agence France-Presse rapporterte et antall døde på i alt 2 236. Basert på totalt antall drepte meldt fra ulike nasjoner er det anslått av minst 2 427 mennesker døde.Tallet er basert på det totale antall drepte fra nyeste kilder og er summert av bidragsytere til Wikipedia. Offisielt antall døde oppgitt av regjeringen i Saudi-Arabia har vært uendret siden to dager etter hendelsen, med 769 døde og 934 skadede.

Hendelsen fant sted i bydelen Mina i krysset mellom gatene 204 og 223 frem mot broen Jamaraat. Årsaken til tragedien er uklar. Mina-tragedien har fått spenningen mellom Saudi-Arabia og Iran til å øke, forholdet mellom de to var allerede svært anstrengt grunnet uroen i området, som borgerkrigen i Syria og borgerkrigen i Jemen. I en pressekonferanse som ble holdt samme dag som hendelsen forsøkte pressetalsmann Mansour Al-Turki fra det saudiarabiske innenriksministeriet å besvare spørsmål rundt hendelsen. Han sa at det pågikk en etterforskning og at den nøyaktige årsaken til ansamlingen av menneskemassen som ledet til Mina-tragedien fremdeles gjenstod å bestemme.

 Noter 

Referanser

Eksterne lenker
 «Minst 1300 flere omkom i pilegrimspanikken i Mina i Saudi-Arabia», artikkel i Aftenposten 20. oktober 2015

Kategori:2015 i Saudi-Arabia
Kategori:Katastrofer i 2015